Държавен вестник, бр. 18, 2002 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  18
2. извършващият проверката застава с удос-
товерението за спирачната маса на влака до
първия вагон от челото с включена и описана в
удостоверението спирачка:
а) подава сигнал “разхлаби спирачките”,
след което локомотивният машинист поставя
ръкохватката на кран-машиниста на положе-
ние “пътуване”;
б) извършващият проверката следи за раз-
хлабването на спирачката на вагона и след като
се увери, че е разхлабила, подава към машинис-
та сигнал за задържане; машинистът, след като
се увери, че ГВП на влака е зареден с предписа-
ното работно налягане, с кран-машиниста из-
пуска 0,5—0,7 бара от ГВП и поддържа посто-
янно установилото се налягане;
в) извършващият проверката, след като се
увери, че спирачката на вагона е задържала,
проверява показанията на сигнализаторите или
притискането на калодките към колелата на
описаните вагони на гърба на удостоверението
за спирачната маса на влака;
г) след като се увери, че спирачката на пос-
ледния вагон е задържала, подава сигнал за
разхлабване на спирачките; локомотивният ма-
шинист разхлабва спирачките;
д) след като извършващият проверката се
увери, че спирачката на последния вагон е раз-
хлабила нормално, счита се, че проверката и
проба D на влака са завършени;
3. разрешава се проверката да се извършва и
от последния вагон към началото на влака; в този
случай най-напред се извършва проба D на влака,
а проверката се извършва по начина по т. 2;
4. извършващият проверката прави на гърба
на удостоверението за спирачната маса на вла-
ка бележка със следния текст:
“ПРОВЕРКА ДАТА . . . . . . . ЧАС . . . . . . .
МИНУТИ . . . .  ГАРА. . . . .  ПОДПИС. . .”,
и го предава на дежурния ръководител движение;
5. при промяна номера на товарен или смесен
влак и при отвозване на намален влак се издава
нова лицева част на удостоверението за спирач-
ната маса на влака и влакът заминава с двете
удостоверения за спирачната маса на влака;
6. времето за извършване проверка на вклю-
чените спирачни апарати в удостоверението за
спирачната маса на влака, включително и за
проба D на влака, в зависимост от броя на ваго-
ните, се определя на 1/2 от това, предвидено за
извършване на проба А на автоматичните спи-
рачки на влака.
Раздел VII
Съкратена проба (проба D)
Чл. 336. Целта на проба D е да се провери
целостта и проходимостта на ГВП на влака от
кран-машиниста до последния вагон и обратно
и дали автоматичната спирачка на последния
вагон е включена и изправна.
Чл. 337. (1) Проба D се извършва в следните
случаи:
1. при всяко нарушаване на въздухопровода
на влака;
2. при заминаване на влак от определените
профилни гари в чл. 351, 353 и 354, от които
започва голямо надолнище;
3. при прикачване на влаковия локомотив
към влак, на който предварително е направена
пълна проба; в този случай предварително се
продухват главните въздушни резервоари и спи-
рачния съединителен ръкав на локомотива и се
проверява плътността на локомотива и влака;
4. при прикачване на помощен локомотив
(начело или като бутащ); при откачване на бу-
тащ помощен локомотив проба D на влака не
се прави;
5. преди тръгване на влак без промяна на
състава от гара или от междугарие, където е
престоял повече от 20 мин;
6. при смяна на влаковия локомотив или
командните пултове на локомотиви или мот-
рисни влакове; при смяна на влаковия локомо-
тив предварително се продухват главните въз-
душни резервоари и спирачния съединителен
ръкав на локомотива;
7. при смяна на локомотивната бригада;
8. след съединяването на частите на влак, на
които предварително е извършена проба А;
9. на всички категории пътнически влакове,
с изключение на мотрисните влакове, които не
променят състава си и след престой в междинни
или крайни гари до 60 мин продължават движе-
нието си в същото, обратно или друго направле-
ние под други номера; в тези случаи издаденото
удостоверение за спирачната маса на влака от
първата начална гара се ползва до приключване
на движението му за денонощието, без да се
вписват новите номера на влаковете.
Чл. 338. (1) Съкратената проба извършват
локомотивният машинист и ревизор вагоните.
(2) В случаите, когато няма ревизор вагони,
пробата извършват локомотивният машинист и:
1. началникът на влак (старши кондуктор,
кондуктор);
2. кондукторът;
3. маневристът;
4. дежурният ръководител движение;
5. началникът на службата по движението в
гарата;
6. постовият стрелочник;
7. машинистът на бутащ локомотив;
8. помощник машинистът—само на влак без
превозна бригада, спрял в междугарие.
(3) На крайградските пътнически влакове,
обслужвани от мотрисни влакове, проби D в
началните гари се извършват от началник вла-
ка (старши кондуктора, кондуктора).
Чл. 339. (1) Участващите в проба D извършват:
1. локомотивният машинист—всички мани-
пулации с кран-машиниста на автоматичната
спирачка;
2. ревизор вагони (извършващият пробата)
проверява изправността на автоматичната спи-
рачка на последния вагон на влака.